耳耳
作者：柯芝
朝代：宋

paragraphs: 耳耳非佳語，陸陸難爲顔。
我生胡不淑，多戚長鮮歡。
摇落復已綠，春風滿江干。
最靈起予興，欲言骨肉酸。
園桑摧爲薪，桃李亦半殘。
翹蕘企晴燠，九室十更寒。
飛錢如美色，乃入貴者闌。
丘閭有穀賣，窮櫩朝無饘。
不售信蹙隠，徒手良抱歎。
宛轉愒餘息，溝壑分寸間。
吾輩正不免，遑暇卹彼{疒衆}。